Title: ประกาศคณะกรรมการควบคุมการขนส่งทางบกกลาง ฉบับที่ 1970 (พ.ศ. 2553) เรื่อง กำหนดเส้นทางสำหรับการขนส่งประจำทางด้วยรถโดยสาร หมวด 2 จำนวน 2 เส้นทาง

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๙๗๐ (พ.ศ. ๒๕๕๓)
เรื่อง
กำหนดเส้นทางสำหรับการขนส่งประจำทางด้วยรถโดยสาร
หมวด
๒ จำนวน ๒ เส้นทาง[๑]

ด้วย
คณะกรรมการควบคุมการขนส่งทางบกกลางได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑/๒๕๕๓
เมื่อวันที่ ๑๒ มกราคม ๒๕๕๓ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๒ สายที่ ๙๙๑๙ กรุงเทพฯ-บางใหญ่-พระนครศรีอยุธยา และสายที่ ๙๙๒๐
กรุงเทพฯ-บ้านสร้าง-ปราจีนบุรี โดยให้ใช้รายละเอียดเส้นทางดังต่อไปนี้

สายที่ ๙๙๑๙ กรุงเทพฯ-บางใหญ่-พระนครศรีอยุธยา
เริ่มต้นจากสถานีขนส่งผู้โดยสารกรุงเทพฯ (สายใต้)
ไปตามทางหลวงพิเศษหมายเลข ๓๓๘ แยกขวาไปตามทางหลวงพิเศษหมายเลข ๙ ผ่านอำเภอบางใหญ่
แยกซ้ายไปตามทางหลวงแผ่นดินหมายเลข ๓๔๗ แยกขวาไปตามทางหลวงแผ่นดินหมายเลข ๓๒๖๓
ไปสุดเส้นทาง ณ สถานีขนส่งผู้โดยสารจังหวัดพระนครศรีอยุธยา

สายที่ ๙๙๒๐ กรุงเทพฯ-บ้านสร้าง-ปราจีนบุรี
เริ่มต้นจากสถานีขนส่งผู้โดยสารกรุงเทพฯ
(จตุจักร) ไปตามถนนวิภาวดีรังสิต ขึ้นทางพิเศษที่ด่านดินแดง
ไปตามทางพิเศษเฉลิมมหานคร ไปตามทางพิเศษศรีรัช ไปตามทางหลวงพิเศษหมายเลข ๗
(มอเตอร์เวย์) เข้าเขตลาดกระบัง แยกซ้ายไปตามถนนร่มเกล้า
แยกขวาไปตามถนนเจ้าคุณทหาร แยกซ้ายไปตามถนนฉลองกรุง ผ่านนิคมอุตสาหกรรมลาดกระบัง
แยกขวาไปตามทางหลวงแผ่นดินหมายเลข ๓๐๔ ผ่านแขวงลำผักชี
แยกซ้ายไปตามถนนทหารอากาศอุทิศ ตรงไปตามทางหลวงแผ่นดินหมายเลข ๓๔๘๑
ผ่านอำเภอบางน้ำเปรี้ยว อำเภอบ้านสร้าง ตรงไปตามทางหลวงแผ่นดินหมายเลข ๓๒๙๓
ผ่านอำเภอเมืองปราจีนบุรี แยกซ้ายไปตามทางหลวงแผ่นดินหมายเลข ๓๑๙ แยกขวาไปตามทางหลวงแผ่นดินหมายเลข
๓๓ (ถนนสุวรรณศร) ไปสุดเส้นทาง ณ สถานที่จอดรถโดยสารประจำทางบริเวณแยกนเรศวร

ประกาศ
ณ วันที่ ๓๐ มีนาคม พ.ศ. ๒๕๕๓
อร่าม
 ก้อนสมบัติ
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

ปริยานุช/ผู้จัดทำ
๒
มิถุนายน ๒๕๕๓

นันท์นภัสร์/ตรวจ
๒
มิถุนายน ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๗๖ ง/หน้า ๒๐๐/๒๐ พฤษภาคม ๒๕๕๓